En 28-årig mand er fredag blevet varetægtsfængslet i fire uger ved et grundlovsforhør i Hjørring. Manden er sigtet for vold, voldtægt og dødstrusler mod sin kæreste. Vicepolitikommissær ved politiet i Hjørring Peter Skovbak oplyser, at voldtægten skulle have fundet sted natten til fredag i nærheden af Tårs. Politiet fik af hensyn til den videre efterforskning lukket dørene til grundlovsforhøret, og politikommissæren kan således ikke fortælle mere om sagen, end hvad den 28-årige er sigtet for. Den sigtede modtog kendelsen og valgte altså ikke at kære til Landsretten.

Referat:
Nordjysk mand er blevet varetægtsfængslet i fire uger for voldtægt mod sin kæreste.